
R E F E R A T   D E   A P R O B A R E

privind aprobarea preţului local de facturare al energiei termice  livrată populaţiei Municipiului Brad, prin sistem centralizat, în scopul  încălzirii pentru sezonul rece


Prețul de facturare a energiei termice livrate la populație a avut un trend descrescător în ultimii șase ani, astfel de la valoarea de 295 lei/Gcal în anul 2015 a ajuns la nivelul de 223,6 lei Gcal începând cu ianuarie 2017, menținându-se la același nivel până în prezent.

În structura veniturilor înregistrate în anul 2020, subvenția cuvenită a reprezentat 63% din total venituri, iar ponderea combustibilului (păcură) în structura totală a costurilor a fost de 56%.

Prețul de achiziție a combustibilului utilizat în instalația de producere a agentului termic (păcura) a avut o evoluție crescătoare de la 2519,06 lei/t (cu TVA) în anul 2015, la  2928,02 lei/t (cu TVA) în anul 2020.


Deși prețul local pentru producerea, transportul și distribuția energiei termice livrată populației s-a majorat în anul 2018 de la 674,86 lei Gcal la 766,46 lei /Gcal, prețul local de facturare a energiei termice la populație a rămas la același nivel de 223,6 lei /Gcal (inclusiv TVA).
Ţinând cont de cele enunțate mai sus, am inițiat prezentul proiect de hotărâre prin care am propus:
· Aprobarea preţului local de facturare al energiei termice livrată populaţiei Municipiului Brad, începând cu 01 noiembrie 2021, prin sistem centralizat, în scopul încălzirii, în valoare de 275,00 lei/Gcal, inclusiv TVA;
· Acordarea unei subvenţii din bugetul local al Municipiului Brad pentru acoperirea diferenţei de preţ la energia termică livrată populaţiei, începând cu 01 noiembrie 2021,  în sumă de 494,46 lei/Gcal, sau, în mod excepţional, acordarea de combustibil în echivalent.

Menționez că prețul de facturare la agenții economici, care nu beneficiază de subvenție, rămâne neschimbat la 766,46 lei Gcal.

La data intrării în vigoare a prezentei hotărâri, se abrogă Hotărârea Consiliului Local nr. 171/201 modificată prin H.C.L. nr. 73/2021.

În contextul celor de mai sus, propun plenului Consiliului Local Brad dezbaterea proiectului de hotărâre în  forma prezentată.
Invoc în susţinerea propunerii mele prevederile art. 3 alin. 2 din O. G. nr. 36/2006 privind unele măsuri pentru funcţionarea sistemelor centralizate de alimentare cu energie termică a populaţiei, cu modificările şi completările ulterioare, ale art. 7 alin. 2 din O.U.G. nr. 70/2011 privind măsurile de protecţie socială în perioada sezonului rece, actualizată, ale Ordinului preşedintelui A.N.R.S.C. nr. 66/2007 privind aprobarea Metodologiei de stabilire, ajustare sau modificare a preţurilor şi tarifelor locale pentru serviciile publice de alimentare cu energie termică produsă centralizat, exclusiv energia termică produsă în cogenerare, ale art. 8 alin. 2 lit. e  și art. 40 alin. 9 din Legea nr. 325/2006 a serviciului public de alimentare cu energie termică, actualizată, ale art. 129 alin. 2 lit. a, alin. 2 lit. d, alin. 3 lit. d și  alin. 7 lit. n din O.U.G. nr. 57/2019 privind Codul administrativ, cu modificările și completările ulterioare precum și ale art. 11 alin. 4 din Legea nr. 554/2004 a contenciosului administrativ, actualizată.

